|  |  |  |  |
| --- | --- | --- | --- |
| **ПАРАТ**  РЕСПУБЛИКА ТАТАРСТАН  НИЖНЕКАМСКИЙ  ГОРОДСКОЙ СОВЕТ  пр. Строителей, д. 12, г. Нижнекамск, 423570 |  | | ТАТАРСТАН РЕСПУБЛИКАСЫ  ТҮБӘН КАМА  ШӘҺӘР СОВЕТЫ  Төзүчеләр пр., 12 нче йорт, Түбән Кама шәһәре, 423570 |
| **РЕШЕНИЕ**  2022 елның 12 октябре № 43 | | **КАРАР** | |

Түбән Кама муниципаль хезмәткәрләренең даими нигездә муниципаль вазыйфаларны биләүче затларны айлык акчалата бүләкләү

күләмнәрен арттыру турында

Татарстан Республикасы Министрлар Кабинетының «Муниципаль берәмлек башлыгының, муниципаль берәмлек башлыгы урынбасарларының, депутатларның, үз вәкаләтләрен даими нигездә башкаручы җирле үзидарәнең сайланулы органнары әгъзаларының, муниципаль берәмлекнең контроль-хисап палатасы рәисе, рәис урынбасары, аудиторларының айлык акчалата түләү күләмнәрен арттыру һәм Татарстан Республикасында муниципаль хезмәткәрләрнең вазыйфаи окладларын арттыру турында» 2022 елның 22 августындагы 881 номерлы карары нигезендә, Түбән Кама шәһәр Советы

КАРАР БИРӘ:

1. Түбән Кама шәһәр Советының «Түбән Кама шәһәре муниципаль берәмлеге хезмәткәрләренә хезмәт өчен түләү турында» 2021 елның 1 сентябрендәге 39 номерлы карары белән расланган Түбән Кама шәһәре Мэры, Түбән Кама шәһәре мэры урынбасарларының, депутатларның, үз вәкаләтләрен даими нигездә башкаручы җирле үзидарәнең сайланулы органнары әгъзаларының айлык акчалата түләү күләмен 2022 елның 1 октябреннән 1,04 тапкырга арттырырга.

2. Түбән Кама шәһәр Советының «Түбән Кама шәһәре муниципаль берәмлеге хезмәткәрләренә хезмәт өчен түләү турында» 2021 елның 1 сентябрендәге 39 номерлы карары белән билгеләнгән тәртиптә билгеләнә торган алар биләгән муниципаль хезмәт вазыйфаларына туры китереп, Түбән Кама шәһәре муниципаль хезмәткәрләренең вазыйфа окладлары күләмен 2022 елның 1 октябреннән арттырырга.

3. Әлеге карарның 2 пункты нигезендә, Түбән Кама шәһәре муниципаль хезмәткәрләренең вазыйфа окладлары күләмен исәпләп чыгару өчен, авыл җирлегендә муниципаль хезмәт вазыйфаларының кече төркеме белгеченең вазыйфаи оклады күләмен 1,04 тапкыр индексацияләргә һәм аны 11 958 сум күләмендә билгеләргә.

4. Әлеге карарны гамәлгә ашыруга бәйле чыгымнарны финанс белән тәэмин итү Түбән Кама шәһәре бюджетында тиешле финанс елына каралган бюджет ассигнованиеләре чикләрендә гамәлгә ашырыла дип билгеләргә.

5. Җәмәгатьчелек һәм массакүләм мәгълүмат чаралары белән элемтә бүлегенә әлеге карарны Түбән Кама шәһәре Уставы белән билгеләнгән тәртиптә бастырып чыгарырга, шулай ук Түбән Кама муниципаль районының рәсми сайтында урнаштырырга.

6. Әлеге карар 2022 елның 1 октябреннән барлыкка килгән мөнәсәбәтләргә кагыла.

7. Әлеге карарның үтәлешен контрольдә тотуны Түбән Кама шәһәр Советының бюджет сәясәте һәм икътисадый үсеше буенча даими комиссиясенә йөкләргә.

Түбән Кама шәһәре Мэры Р.Х.Муллин